আমি দৈনন্দিন খাদ্য তালিকাত যিবোৰ খাদ্য অন্তৰ্ভূক্ত কৰো সেইবোৰ প্ৰস্ত্তত কৰোতে যিমান পৰিমাণৰ নিমখ শৰীৰত প্ৰবেশ কৰে, তাতকৈ বেছি প্ৰবেশ কৰে চানাচুৰ, বিস্কুট, বিভিন্ন ধৰণৰ মিক্সাৰ, চালাড আদিৰ উপৰি চিপছ্, ফাষ্ট ফুড আদিৰ জৰিয়তে। আজিকলি চিপছ্ জাতীয় বস্ত্ত খোৱাৰ প্ৰৱণতা বৃদ্ধি পাবলৈ ধৰিছে। এনেদৰে আমাৰ অসাৱধানতাৰ ফলত এইবোৰৰ মাধ্যমেদি যি নিমখ শৰীৰত প্ৰৱেশ কৰে সেইখিনিয়েই ‘ অদৃশ্য নিমখ ’ । এই অদৃশ্য নিমখ গ্ৰহণত ভাৰতৰ প্ৰতিখন ৰাজ্যই এখোপ ওপৰত।